CELEX: 32016R0636
Language: bg
Date: 2016-04-22 00:00:00
Title: Регламент за изпълнение (ЕС) 2016/636 на Комисията от 22 април 2016 година за отнемане на одобрението на активното вещество Z,Z,Z,Z-7,13,16,19-докозатетраен-1-ил изобутират в съответствие с Регламент (ЕО) № 1107/2009 на Европейския парламент и на Съвета и за изменение на Регламент за изпълнение (ЕС) № 540/2011 на Комисията (Текст от значение за ЕИП)

23.4.2016   
            
            
               BG
            
            
               Официален вестник на Европейския съюз
            
            
               L 108/22
            
         РЕГЛАМЕНТ ЗА ИЗПЪЛНЕНИЕ (ЕС) 2016/636 НА КОМИСИЯТА
   от 22 април 2016 година
   за отнемане на одобрението на активното вещество Z,Z,Z,Z-7,13,16,19-докозатетраен-1-ил изобутират в съответствие с Регламент (ЕО) № 1107/2009 на Европейския парламент и на Съвета и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
   като има предвид, че:
   
               (1)
            
            
               С Директива 2008/127/ЕО на Комисията (2) веществото Z,Z,Z,Z-7,13,16,19-докозатетраен-1-ил изобутират беше включено като активно вещество в приложение I към Директива 91/414/ЕИО на Съвета (3). С Регламент за изпълнение (ЕС) 2015/308 на Комисията (4) от нотификатора бе поискано до 30 юни 2015 г. да предостави потвърждаваща информация за спецификацията на произведения за търговски цели технически материал, включително информация относно всички съответни онечиствания.
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (5).
            
         
               (3)
            
            
               Нотификаторът не предостави потвърждаващата информация, поискана с краен срок 30 юни 2015 г. След като бе информиран от Комисията за последиците от неподаване на информацията, заявителят не изрази намерение да подаде изискваната потвърждаваща информация.
            
         
               (4)
            
            
               Следователно е целесъобразно одобрението за веществото Z,Z,Z,Z-7,13,16,19-докозатетраен-1-ил изобутират да бъде отнето.
            
         
               (5)
            
            
               Поради това приложението към Регламент за изпълнение (ЕС) № 540/2011 следва да бъде съответно изменено.
            
         
               (6)
            
            
               На държавите членки следва да се предостави време за отнемане на одобренията за продуктите за растителна защита, съдържащи Z,Z,Z,Z-7,13,16,19-докозатетраен-1-ил изобутират.
            
         
               (7)
            
            
               Гратисният период, предоставен от държавите членки в съответствие с член 46 от Регламент (ЕО) № 1107/2009 и отнасящ се до продукти за растителна защита, съдържащи Z,Z,Z,Z-7,13,16,19-докозатетраен-1-ил изобутират, следва да изтече най-късно 18 месеца след влизането в сила на настоящия регламент.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Отнемане на одобрение
   Одобрението за активното вещество Z,Z,Z,Z-7,13,16,19-докозатетраен-1-ил изобутират се отнема.
   Член 2
   Изменение на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 ред 259, Z,Z,Z,Z-7,13,16,19-докозатетраен-1-ил изобутират, се заличава.
   Член 3
   Преходни мерки
   Държавите членки отнемат одобренията за продукти за растителна защита, съдържащи Z,Z,Z,Z-7,13,16,19-докозатетраен-1-ил изобутират като активно вещество, не по-късно от 13 ноември 2016 г.
   Член 4
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 13 ноември 2017 г.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 април 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) 2015/308 на Комисията от 26 февруари 2015 г. за изменение на Регламент за изпълнение (ЕС) № 540/2011 по отношение на условията за одобрение на активното вещество Z,Z,Z,Z-7,13,16,19-докозатетраен-1-ил изобутират (ОВ L 56, 27.2.2015 г., стр. 9).
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).